Saskaņoju:

Daugavpils valstspilsētas pašvaldības

iestādes “Sociālais dienests” vadītāja

*(paraksts)* M. Gerasimova

Daugavpilī, 2024. gada 18.septembrī

ZIŅOJUMS Nr. 2.-4.1/27

Daugavpils valstspilsētas pašvaldības iestāde “Sociālais dienests”

uzaicina potenciālos pretendentus piedalīties zemsliekšņa iepirkumā par līguma piešķiršanas tiesībām

**"Daugavpils valstspilsētas pašvaldības iestādes "Sociālais dienests" transportlīdzekļu apdrošināšana", ID Nr. DPPISD 2024/27**

1. **Pasūtītājs:**

|  |  |  |
| --- | --- | --- |
| **Pasūtītāja nosaukumus** | Daugavpils valstspilsētas pašvaldības iestāde “Sociālais dienests” | |
| **Adrese** | Vienības iela 8, Daugavpils, LV-5401 | |
| **Reģ. Nr.** | **90001998587** | |
| **Kontaktpersona** | Juridiskā sektora juriste Kristīne Cimoška; tālrunis: +371 65440917;  e-pasts: kristine.cimoska@socd.lv. | |
| **Darba laiks** | Pirmdiena | No 08:00 līdz 12:00 un no 13:00 līdz 18.00 |
| Otrdiena, Trešdiena, Ceturtdiena | No 08:00 līdz 12:00 un no 13:00 līdz 17.00 |
| Piektdiena | No 08:00 līdz 12:00 un no 13:00 līdz 16.00 |

1. Pasūtītājs nepiemēro Publisko iepirkumu likumā noteiktās iepirkuma procedūras, jo paredzamā līgumcena ir līdz EUR 10 000,00 bez PVN (ņemot vērā Publisko iepirkumu likuma 9.panta pirmajā daļā un 11.panta septītajā daļā noteikto). Ir piemērojams ar Daugavpils valstspilsētas pašvaldības izpilddirektora p.i. 2023.gada 17.aprīļa rīkojumu Nr.98e apstiprināto Daugavpils valstspilsētas pašvaldības noteikumu par iepirkumu organizēšanu 57.punkts.
2. **Zemsliekšņa iepirkuma mērķis** – transportlīdzekļu īpašnieku civiltiesiskās atbildības obligātās apdrošināšanas (turpmāk – OCTA) un brīvprātīgās apdrošināšanas (turpmāk - KASKO) nodrošināšana Daugavpils valstspilsētas pašvaldības iestādei "Sociālais dienests".
3. **Paredzamā kopējā līgumcena:** OCTA apdrošināšanai līdz 841,00 EUR, KASKO apdrošināšanai līdz 3728,00 EUR. Pievienotās vērtības nodoklis netiek piemērots saskaņā ar Pievienotās vērtības nodokļa likuma 52. panta 20. punktu.
4. **Zemsliekšņa iepirkuma** **nepieciešamības apzināšanas datums:** 10.09.2024.
5. **Līguma izpildes termiņš:** no līguma noslēgšanas dienas līdz pilnīgai pušu saistību izpildei.
6. **Nosacījumi pretendenta dalībai zemsliekšņa iepirkumā:**
   1. pretendents ir reģistrēts Latvijas Republikas Komercreģistrā vai līdzvērtīgā reģistrā ārvalstīs atbilstoši pretendenta reģistrācijas vai pastāvīgās dzīvesvietas valsts normatīvo aktu prasībām un ir tiesīgs sniegt Pasūtītājam nepieciešamo pakalpojumu Latvijas Republikā;
   2. pretendents ir tiesīgs veikt apdrošināšanu (ir licencēts Apdrošināšanas un pārapdrošināšanas likuma noteiktajā kārtībā);
   3. pretendentam ir pieredze tehniskajā specifikācijā minētā pakalpojuma sniegšanā.
7. **Pasūtītājs izslēdz pretendentu no dalības zemsliekšņa iepirkumā jebkurā no šādiem gadījumiem:**
   1. pasludināts pretendenta maksātnespējas process, apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;
   2. ir konstatēts, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā saskaņā ar likumu “Par nodokļiem un nodevām” vai valstī, kurā tas reģistrēts vai kurā atrodas tā pastāvīgā dzīvesvieta, saskaņā ar attiecīgās ārvalsts normatīvajiem aktiem ir neizpildītas saistības nodokļu (tai skaitā valsts sociālās apdrošināšanas) jomā;
   3. ir konstatēts, ka pretendentam ir noteiktas nacionālās vai starptautiskās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas, kuras ietekmē līguma izpildi;
   4. pretendents ir sniedzis nepatiesu informāciju vai vispār nav sniedzis pieprasīto informāciju;
   5. pretendents nav iesniedzis šī ziņojuma 9. punktā pieprasītos dokumentus;
   6. pretendenta piedāvājums neatbilst tehniskās specifikācijas un šajā ziņojumā minētajām prasībām;
   7. pretendents nav tiesīgs sniegt ziņojumā minēto pakalpojumu vai nav licencēts normatīvajos aktos noteiktajā kārtībā.
8. **Pretendentu iesniedzamie dokumenti dalībai zemsliekšņa iepirkumā:**
   1. pretendenta **pieteikums** dalībai zemsliekšņa iepirkumā, kas sagatavots atbilstoši 2. pielikumā norādītajai formai (*oriģināls*);
   2. pretendenta **finanšu piedāvājums**, kas sagatavots atbilstoši 3. pielikumā norādītajai formai (*oriģināls*);
   3. **apdrošināšanas licenču apliecinātas kopijas** atbilstoši katram apdrošināšanas veidam (OCTA un KASKO);
   4. pretendenta iesniegta **informācija par pieredzi** tehniskajā specifikācijā minētā pakalpojuma sniegšanā (*brīvā formā*);
   5. **pilnvaras oriģināla vai apliecinātas kopijas eksemplārs** – ja pieteikumu un/vai finanšu piedāvājumu paraksta pilnvarota persona, kā arī ja līgumu parakstīs cita persona, jāpievieno attiecīgs šīs personas pilnvarojums.
9. Zemsliekšņa iepirkumu komisija, ir tiesīga lūgt pretendentu precizēt vai izskaidrot pretendenta iesniegtos dokumentus dalībai iepirkumā, ar nosacījumu, ka komisijas pieprasītie precizējumi vai izskaidrojumi nepapildina un negroza piedāvājumu.
10. **Piedāvājuma izvēles kritērijs:** saimnieciski visizdevīgākais piedāvājums, kas atbilst ziņojumā minētajām prasībām un kas tiek aprēķināts pēc sekojošas formulas:

**∑ 1 = OCTA / min OCTA + KASKO / min KASKO + max SUM / SUM**, kur

∑1 – pretendenta koeficients;

OCTA – pretendenta piedāvātā kopēja cena par OCTA apdrošināšanu (9 transportlīdzekļiem);

min OCTA – mazākā piedāvātā kopēja cena par OCTA apdrošināšanu (9 transportlīdzekļiem);

KASKO - pretendenta piedāvātā kopēja cena par KASKO apdrošināšanu (9 transportlīdzekļiem);

min KASKO - mazākā piedāvātā kopēja cena par KASKO apdrošināšanu (9 transportlīdzekļiem);

SUM – pretendenta piedāvāta apdrošinājuma summa (summa 9 transportlīdzekļiem);

Max SUM – lielākā piedāvātā apdrošinājuma summa (summa 9 transportlīdzekļiem).

Tiks izvēlēts pretendents ar mazāko koeficientu.

1. **Informācija par rezultātiem:** tiks ievietota Daugavpils valstspilsētas pašvaldības iestādes “Sociālais dienests” mājaslapā [www.socd.lv](http://www.socd.lv) un Daugavpils valstspilsētas pašvaldības mājaslapā [www.daugavpils.lv](http://www.daugavpils.lv).
2. **Piedāvājums iesniedzams:** līdz 2024. gada 24.septembrim, plkst. 13:00:

12.1. Daugavpils valstspilsētas pašvaldības iestādē “Sociālais dienests”, **Vienības ielā 8,** Daugavpilī, LV-5401 (ieeja no Kr. Valdemāra ielas puses), **ievietojot piedāvājumu pastkastītē** pie ieejas durvīm. Piedāvājumam jābūt slēgtā aploksnē ar norādi: "Daugavpils valstspilsētas pašvaldības iestādes "Sociālais dienests" transportlīdzekļu apdrošināšana", ID Nr. DPPISD 2024/27, un pretendenta rekvizītiem;

12.2. atsūtot **ar paroli aizsargātu** un ar drošu elektronisko parakstu parakstītu failu – piedāvājumu uz e-pastu: [socd@socd.lv](mailto:socd@socd.lv). Šajā gadījumā pretendents nosūta paroli no faila 2024.gada 24. septembrī no plkst. 13:00 līdz plkst. 13:30 (uz e-pastu: [kristine.cimoska@socd.lv](mailto:kristine.cimoska@socd.lv)).

Pielikumā:

1. Tehniskā specifikācija;

2. Pieteikuma par piedalīšanos zemsliekšņa iepirkumā veidlapa;

3. Finanšu piedāvājuma veidlapa;

4. Līguma projekts.

Ziņojums sagatavots 2024.gada 18.septembrī

Komisijas priekšsēdētājs R.Vavilova

Komisijas locekļi: O. Daļecka

M.Liniņa

L.Kiškoviča

K.Cimoška

1. pielikums

**TEHNISKĀ SPECIFIKĀCIJA ZEMSLIEKŠŅA IEPIRKUMĀ**

**"Daugavpils valstspilsētas pašvaldības iestādes "Sociālais dienests" transportlīdzekļu apdrošināšana", ID Nr. DPPISD 2024/27**

Pretendents nodrošina Daugavpils valstspilsētas pašvaldības iestādei "Sociālais dienests" OCTA un KASKO apdrošināšanu 12 (divpadsmit) mēnešu laika periodā 9 (deviņiem) transportlīdzekļiem, saskaņā ar sekojošām prasībām:

| **1.** | **Transportlīdzeklis** | **VW CADDY** | **RENAULT TRAFIC** | **RENAULT KANGOO** | **RENAULT TRAFIC** | **VW PASSAT** | **VW CADDY** | **RENAULT TRAFIC** | **RENAULT TRAFIC** | **RENAULT/CARPOL TRAFIC** |
| --- | --- | --- | --- | --- | --- | --- | --- | --- | --- | --- |
| **2.** | **Reģistrācijas Nr.** | **GH1056** | **HT6396** | **GF9407** | **MC796** | **HE6220** | **JS9372** | **MP7220** | **MP7221** | **MZ9689** |
| 3. | Reģistrācijas apliecības Nr. | AF4511041 | AF4511042 | AF2119529 | AF2955785 | AF2119563 | AF2119514 | AF3214699 | AF3514700 | AF3916020 |
| 4. | Reģistrācijas gads | 2007 | 2011 | 2006 | 2019 | 2008 | 2009 | 2020 | 2020 | 2021 |
| 5. | Esošas OCTA polises darbības periods | 18.10.2023.-18.10.2024. | 18.10.2023.-18.10.2024. | 29.11.2023.-28.11.2024. | 21.05.2024.-20.05.2025. | 27.09.2023.-26.09.2024. | 11.12.2023.-10.12.2024. | 02.12.2023.- 01.12.2024. | 02.12.2023.- 01.12.2024. | 01.12.2023.-30.11.2024. |
| 6. | Esošas KASKO polises darbības periods | 20.10.2023.- 19.10.2024. | 20.10.2023.- 19.10.2024. | 05.12.2023.-04.12.2024. | 20.05.2024.-19.05.2025. | 03.11.2023.-02.11.2024. | 09.01.2024.-08.01.2025. | 01.12.2023.- 30.11.2024. | 01.12.2023.- 30.11.2024. | 30.11.2023.-29.11.2024. |
| 7. | Apdrošinātie pamatriski: | Bojājumi, ceļu satiksmes negadījumi, trešo personu prettiesiska darbība, zādzība, laupīšana, dzīvnieku nodarītie bojājumi, krītoši priekšmeti, ugunsgrēks, īssavienojuma iedarbība, dabas stihija, vējstiklu plīsums. | | | | | | | | |
| 8. | Apdrošinātie papildriski: | Palīdzība ceļā: Konsultācijas pa tālruni diennaktī bez zvanu skaita ierobežojuma, uz ceļa iespējamie remontdarbi, transportlīdzekļa evakuācija uz pasūtītāja norādīto adresi bez ierobežojumiem Latvijas teritorijā, transportlīdzekļa aizvietošana, taksometra pakalpojumi, viesnīcas izdevumi ārzemēs. | | | | | | | | |
| 9. | Teritorija | Latvija, Eiropa | Latvija, Eiropa | Latvija, Eiropa | Latvija, Eiropa | Latvija, Eiropa | Latvija, Eiropa | Latvija, Eiropa | Latvija, Eiropa | Latvija, Eiropa |
| **10.** | **Pašriski** |  | | | | | | | | |
| 10.1. | Bojājumi | 0.00 | 0.00 | 0.00 | 0.00 | 0.00 | 0.00 | 0.00 | 0.00 | 0.00 |
| 10.2. | Bojāeja | 0% | 0% | 0% | 0% | 0% | 0% | 0% | 0% | 0% |
| 10.3. | Zādzība, laupīšana | 0% | 0% | 0% | 0% | 0% | 0% | 0% | 0% | 0% |
| 10.4. | Stiklojuma bojājumi bez skaita ierobežojuma | 0.00 | 0.00 | 0.00 | 0.00 | 0.00 | 0.00 | 0.00 | 0.00 | 0.00 |
| 10.5. | Sadursme ar dzīvnieku | 0.00 | 0.00 | 0.00 | 0.00 | 0.00 | 0.00 | 0.00 | 0.00 | 0.00 |
| 10.6. | Nobraukums no ceļa | 0.00 | 0.00 | 0.00 | 0.00 | 0.00 | 0.00 | 0.00 | 0.00 | 0.00 |
| 10.7. | Atslēgu aizvietošana zādzības/nozaudēšanas gadījumā | 0.00 | 0.00 | 0.00 | 0.00 | 0.00 | 0.00 | 0.00 | 0.00 | 0.00 |
| 10.8. | Numura zīmes pazaudēšana/  zādzība | 0.00 | 0.00 | 0.00 | 0.00 | 0.00 | 0.00 | 0.00 | 0.00 | 0.00 |

Sagatavoja:

Daugavpils valstspilsētas pašvaldības iestādes

“Sociālais dienests”

Saimniecības nodaļas vadītāja p.i. O.Gudakovska

2. pielikums

**PIETEIKUMS PAR PIEDALĪŠANOS ZEMSLIEKŠŅA IEPIRKUMĀ**

**"Daugavpils valstspilsētas pašvaldības iestādes "Sociālais dienests" transportlīdzekļu apdrošināšana", ID Nr. DPPISD 2024/27**

|  |  |
| --- | --- |
| **Pretendents** |  |
| **Reģistrācijas Nr.** |  |
| **Adrese** |  |
| **Kontaktpersona** |  |
| **Kontaktpersonas tālr. un e-pasts** |  |
| **Bankas nosaukumus** |  |
| **Bankas kods** |  |
| **Norēķinu konts** |  |

1. Piesakās piedalīties zemsliekšņa iepirkumā "Daugavpils valstspilsētas pašvaldības iestādes "Sociālais dienests" transportlīdzekļu apdrošināšana", ID Nr. DPPISD 2024/27.

2. Apņemas (ja Pasūtītājs izvēlēsies šo piedāvājumu) slēgt līgumu un izpildīt visus līguma nosacījumus (5. pielikums).

3. Garantē sniegt pakalpojumu atbilstoši tehniskajā specifikācijā noteiktajām prasībām un ievērojot spēkā esošos normatīvos aktus.

4. Apliecina, ka:

4.1. iesniedzis tikai patiesu informāciju;

4.2. piekrīt piedāvājuma kopējās cenas publicēšanai Daugavpils valstspilsētas pašvaldības iestādes “Sociālais dienests” mājas lapā internetā ([www.socd.lv](http://www.socd.lv));

4.3. nekādā veidā nav ieinteresēts nevienā citā piedāvājumā, kas iesniegts šajā zemsliekšņa iepirkumā;

4.4. nav tādu apstākļu, kuri liegtu piedalīties zemsliekšņa iepirkumā un izpildīt tehniskajā specifikācijā norādītās prasības.

4.5. nodrošinās konfidencialitāti un neizpaudīs informāciju, kas var tikt iegūta līguma izpildes laikā par Daugavpils valstspilsētas pašvaldības iestādes “Sociālais dienests” darbību un izdotajiem dokumentiem.

4.6. ir informēts par personas datu apstrādi piedāvājuma izskatīšanas procesā (nolūks: piedāvājuma izvērtēšana un pretendentu atlase līguma noslēgšanai zemsliekšņa iepirkuma "Daugavpils valstspilsētas pašvaldības iestādes "Sociālais dienests" transportlīdzekļu apdrošināšana", ID Nr. DPPISD 2024/27, ietvaros, tiesiskais pamats: Daugavpils valstspilsētas pašvaldības iestādes “Sociālais dienests” leģitīmās intereses).

5. Apstiprina, ka iesniegtais finanšu piedāvājums ir galīgs un netiks mainīts un tas ir spēkā **30** (trīsdesmit) dienas no datuma, kas ir noteikts kā zemsliekšņa iepirkuma piedāvājumu iesniegšanas pēdējais termiņš.

6. Apzinās, ka pasūtītājam nav pienākuma slēgt līgumu ar pretendentu tā uzvaras gadījumā, ja Pasūtītajam zūd pakalpojuma sniegšanas nepieciešamība vai trūkst pakalpojuma saņemšanas finansējuma.

|  |  |
| --- | --- |
| **Vārds, uzvārds\*** |  |
| **Amats** |  |
| **Paraksts** |  |
| **Drošais elektroniskais paraksts** |  |
| **Datums** |  |
| **Zīmogs** |  |

*\* Pretendenta vai tā pilnvarotās personas vārds, uzvārds*

3.pielikums

**FINANŠU PIEDĀVĀJUMS ZEMSLIEKŠŅA IEPIRKUMĀ**

**"Daugavpils valstspilsētas pašvaldības iestādes "Sociālais dienests" transportlīdzekļu apdrošināšana", ID Nr. DPPISD 2024/27**

(*Pretendenta nosaukums*), vienotais reģistrācijas Nr. (*reģistrācijas numurs*), (*juridiska adrese*), piedāvā apdrošināt Daugavpils valstspilsētas pašvaldības iestādes "Sociālais dienests"9 (deviņus) transportlīdzekļus par šādu cenu:

| **1.** | **Transportlīdzeklis** | **VW CADDY** | **RENAULT TRAFIC** | **RENAULT KANGOO** | **RENAULT TRAFIC** | **VW PASSAT** | **VW CADDY** | **RENAULT TRAFIC** | **RENAULT TRAFIC** | **RENAULT/CARPOL TRAFIC** |
| --- | --- | --- | --- | --- | --- | --- | --- | --- | --- | --- |
| **2.** | **Reģistrācijas Nr.** | **GH1056** | **HT6396** | **GF9407** | **MC796** | **HE6220** | **JS9372** | **MP7220** | **MP7221** | **MZ9689** |
| 3. | OCTA cena, EUR |  |  |  |  |  |  |  |  |  |
| 4. | KASKO cena, EUR |  |  |  |  |  |  |  |  |  |
| 5. | Apdrošinājuma summa, EUR\* |  |  |  |  |  |  |  |  |  |

*\*Pievienotās vērtības nodoklis netiek piemērots saskaņā ar Pievienotās vērtības nodokļa likuma 52. panta 20. punktu.*

Kopējā OCTA cena visiem transportlīdzekļiem: EUR

Kopējā KASKO cena visiem transportlīdzekļiem: EUR

Kopējā apdrošināšanas summa visiem transportlīdzekļiem: EUR

Ar šo mēs apstiprinām, ka mūsu Finanšu piedāvājums ir galīgs un netiks mainīts un ir spēkā **30** (trīsdesmit) dienas no datuma, kas ir noteikts kā iepirkuma procedūras piedāvājumu iesniegšanas pēdējais termiņš.

*Paraksta pretendenta persona ar pārstāvības tiesībām vai pretendenta pilnvarotā persona*

Vārds, uzvārds, amats

Paraksts

Datums

4.pielikums

**LĪGUMS Nr.**

**par Daugavpils valstspilsētas pašvaldības iestādes "Sociālais dienests" transportlīdzekļu apdrošināšanu**

*(projekts)*

Daugavpilī, 2024. gada \_\_.

**Daugavpils valstspilsētas pašvaldības iestāde “Sociālais dienests”**, reģ. Nr. 90001998587, juridiskā adrese: Vienības iela 8, Daugavpils, LV-5401, tās vadītājas Marinas Gerasimovas personā, kura rīkojas pamatojoties uz nolikumu (turpmāk tekstā – Apdrošināšanas ņēmējs), no vienas puses, un

, reģ. Nr. , juridiskā adrese: \_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_ personā, kas rīkojas pamatojoties uz \_\_\_\_\_\_\_\_\_\_\_\_\_\_\_\_, (turpmāk tekstā – Apdrošinātājs), no otras puses, abas kopā sauktas “Puses” un katra atsevišķi saukta “Puse”,

pamatojoties uz Apdrošinātāja piedāvājumu zemsliekšņa iepirkumam par līguma piešķiršanas tiesībām "Daugavpils valstspilsētas pašvaldības iestādes "Sociālais dienests" transportlīdzekļu apdrošināšana", ID Nr. DPPISD 2024/27 (turpmāk – Iepirkums) un iepirkuma rezultātiem, noslēdza savā starpā šāda satura līgumu (turpmāk – Līgums):

**1. LĪGUMA PRIEKŠMETS**

1.1. Apdrošinātājs apņemas veikt Apdrošināšanas ņēmēja transportlīdzekļu īpašnieku civiltiesiskās atbildības obligāto apdrošināšanu (turpmāk - OCTA) un brīvprātīgo apdrošināšanu (turpmāk - KASKO), saskaņā ar Līguma noteikumiem, tehnisko specifikāciju (1. pielikums), finanšu piedāvājumu (2. pielikums) un apdrošināšanas periodu tabulu (3. pielikums).

1.2. Apdrošinājuma ņēmēja kopējais Apdrošināto transportlīdzekļu skaits apdrošināšanas periodam ir 9 (deviņi) transportlīdzekļi.

1.3. Transportlīdzekļu apdrošināšanas polises darbības termiņš katram transportlīdzeklim ir 1 (viens) gads.

**2. PUŠU TIESĪBAS UN PIENĀKUMI**

2.1. Apdrošinātājs apņemas veikt Apdrošināšanas ņēmēja transportlīdzekļu OCTA un KASKO apdrošināšanu saskaņā ar Latvijas Republikā spēkā esošajiem normatīvajiem aktiem un Līguma nosacījumiem.

2.2. Apdrošinātājs apņemas saglabāt tehniskajā specifikācijā un finanšu piedāvājumā iekļautos nosacījumus.

2.3. Apdrošinātājs apņemas nekādā veidā nepasliktināt apdrošināšanas pakalpojumu, izsniegtās polises, noteikumus, kā arī noslēgtā Līguma nosacījumus visā tās darbības laikā, kā arī jebkādā citā veidā neapgrūtināt Apdrošināšanas ņēmēja iespējas saņemt apdrošināšanas segumā paredzētos negadījumu apdrošināšanas pakalpojumus.

2.4. Apdrošinātājs pieņem lēmumu par apdrošināšanas atlīdzības izmaksu vai servisa pakalpojumiem 30 (trīsdesmit) dienu laikā no visu tā pieprasīto nepieciešamo dokumentu saņemšanas dienas.

2.5. Apdrošinātājs izmaksā Apdrošināšanas ņēmējam atlīdzību 10 (desmit) laikā no dienas, kas Apdrošinātājs ir pieņēmis lēmumu par atlīdzības izmaksu.

2.6. Apdrošinātājs pēc Apdrošinājuma ņēmēja pieprasījuma un saskaņā ar Latvijas Republika spēkā esošajiem normatīvajiem aktiem sniedz visu nepieciešamo informāciju un konsultē Apdrošinājuma ņēmēju jautājumos, kas saistīti ar Apdrošinātāja apdrošināšanas pakalpojumiem, kurus tas sniedz Apdrošinājuma ņēmējam.

2.7. Apdrošinājuma ņēmējs ne vēlāk, kā 20 (divdesmit) dienas pirms OCTA vai KASKO polises termiņa izbeigšanas paziņo Apdrošinātājam par nepieciešamību noformēt jaunu OCTA vai KASKO.

2.8. Apdrošinātājs ne vēlāk ka 5 darba dienas pirms OCTA vai KASKO polises termiņa izbeigšanas (1.pielikums) dienas sagatavo jaunu OCTA vai KASKO polisi un kopā ar rēķinu un pieņemšanas- nodošanas aktu nodot to Apdrošinājuma ņēmējam.

2.9. Apdrošināšanas ņēmējam ir tiesības pieprasīt un saņemt apdrošināšanas prēmijas atlikuma summu proporcionāli atlikušajam apdrošināšanas periodam, gadījumā ja Apdrošinātājs zaudē transportlīdzekļa īpašumtiesības. Šajā gadījumā Apdrošinātājs izmaksā Apdrošināšanas ņēmējam apdūšināšanas prēmijas atlikuma summu 10 (desmit) darba dienu laikā no pieprasījuma saņemšanas dienas.

**3. LĪGUMA SUMMA UN NORĒĶINU KĀRTĪBA**

3.1. Kopējā Līguma summa ir EUR \_\_\_\_\_\_\_\_\_\_ (*vārdos*), kas sastāv no kopējas OCTA apdrošināšanas cenas EUR \_\_\_\_\_\_\_\_\_\_ (*vārdos*) un kopējas KASKO apdrošināšanas cenas EUR \_\_\_\_\_\_\_\_\_\_ (*vārdos*). Pievienotās vērtības nodoklis netiek piemērots saskaņā ar Pievienotās vērtības nodokļa likuma 52. panta 20. punktu.

3.2. Apdrošināšanas izmaksas ir noteiktas finanšu piedāvājumā (2. pielikums) un tās paliek nemainīgas visā Līguma darbības laikā.

3.3. Līgumcenā ir ietvertas visas izmaksas, kas saistītas ar pilnīgu un kvalitatīvu Līguma izpildi, tajā skaitā nodokļi un nodevas, ņemti vērā visi iespējamie riski, tai skaitā iespējamie sadārdzinājumi un citas izmaksas.

3.4. Līguma 2.1. punktā minēto summu Apdrošinājuma ņēmējs apmaksā Apdrošinātajam pa daļām 20 (divdesmit) dienu laikā atbilstoši pēc katras apdrošināšanas polises pieņemšanas – nodošanas akta (3.pielikums) parakstīšanas, rēķina un polišu oriģinālu saņemšanas dienas.

3.5. Samaksu Apdrošinājuma ņēmējs veic, pārskaitot Līguma summu uz Apdrošinātāja norādīto kredītiestādes kontu. Par apmaksas dienu tiek uzskatīta tā diena, kad Apdrošinājuma ņēmējs veica maksājumu, par ko liecina bankas atzīme uz maksājuma uzdevuma.

3.6. Gadījumā, ja līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm un Latvijas Republikas nacionālās valūtas nomaiņu, tad nodokļu apmērs un valūta tiek pārrēķināti un kārtējie rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.

3.7. Rēķiniem jābūt noformētiem atbilstoši tiesību normatīvo aktu prasībām, t.sk., adresētām Pasūtītājam. Gadījumā, ja nav noformēts atbilstoši tiesību normatīvo aktu prasībām vai nav adresēta īstajam adresātam, Apdrošinātāja pienākums ir anulēt iepriekš izrakstīto rēķinu un izrakstīt un nosūtīt Pasūtītājam jaunu. Šajā gadījumā samaksas termiņš tiek skaitīts no brīža, kad Pasūtītājs saņēmis atbilstoši Līguma noteikumiem noformētu rēķinu.

**4. LĪGUMA DARBĪBAS TERMIŅŠ, GROZĪJUMI UN DARBĪBAS IZBEIGŠANA**

4.1. Līgums stājas spēkā tā abpusējas parakstīšanas dienā un ir spēkā līdz pilnīgai Pušu saistību izpildei.

4.2. Grozījumus un papildinājumus Līgumā, ja tie tiek panākti pusēm vienojoties, noformē rakstveidā un pievieno dotajam Līgumam kā neatņemamu sastāvdaļu.

4.3. Pusēm ir tiesības izbeigt Līgumu jebkurā brīdī savstarpēji rakstiski vienojoties.

4.4. Apdrošināšanas ņēmējam ir tiesības nekavējoties vienpusēji atkāpties no līguma bez jebkādu zaudējumu atlīdzības pienākuma saistībā ar līguma izbeigšanu, informējot par to Apdrošinātāju vismaz 7 (septiņas) dienas iepriekš, ja Apdrošinātājam iestājas maksātnespēja vai tā darbība tiek izbeigta, pārtraukta vai apturēta.

4.5. Šis Līgums tiek uzskatīts par izbeigtu vai lauztu no brīža, kad Puses izpildījušas visas savstarpējas saistības un veikušas visus savstarpējos norēķinus.

**5. PUŠU ATBILDĪBA**

5.1. Puses normatīvajos aktos noteiktajā kārtībā ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu prettiesīgas darbības vai bezdarbības rezultātā, kā arī zaudējumiem, kas rodas, nepildot vai pārkāpjot Līgumu ļaunā nolūkā vai aiz rupjas neuzmanības.

5.2. Gadījumā, ja Apdrošinātājs nav Līgumā noteiktajā kārtībā savlaicīgi nodrošinājis Apdrošināšanas ņēmējam transportlīdzekļu apdrošināšanu (OCTA vai KASKO) un Apdrošināšanas ņēmējs par to tiek sodīts vai cieš zaudējumus ceļu satiksmes negadījumā, zaudējumu atlīdzību Apdrošināšanas ņēmējam pilnā apmērā uzņemas Apdrošinātājs.

5.3. Par katru Līguma noteikumu pārkāpumu Pasūtītājs vai Pasūtītāja par Līguma izpildi atbildīgais darbinieks sastāda un nosūta Izpildītajam rakstveida pretenziju.

**6. NEPĀRVARAMA VARA**

6.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.

6.2. Puses, kas atsaucas uz nepārvaramas varas vai ārkārtēja rakstura apstākļu darbību, triju kalendāro dienu laikā, no to iestāšanās dienas, par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija, un, kura satur ārkārtējo apstākļu darbības apstiprinājumu un to raksturojumu.

6.3. Ja minēto apstākļu (Līguma 6.1. punkts) dēļ Līgums nedarbojas ilgāk par 30 (trīsdesmit) dienām, katrai Pusei ir tiesības atteikties no Līguma izpildes, par to rakstveidā brīdinot otru Pusi vismaz 10 (desmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies šī Līguma izbeigšanas rezultātā.

**7. DOMSTARPĪBAS UN STRĪDI**

7.1. Ja viena Puse ir pārkāpusi kādu no Līguma noteikumiem, otrai Pusei ir tiesības pieteikt rakstveida pretenziju, kurā norādīts pārkāpuma raksturs un Līguma punkts, kuru Puse uzskata par pārkāptu. Pretenzijā tiek norādīts pārkāpuma novēršanas termiņš, kuru otrai Pusei ir jāievēro.

7.2. Puses apņemas visus strīdus un domstarpības, kas var rasties sakarā ar Līgumu, risināt pārrunās, ja vienošanos nav bijis iespējams panākt 30 (trīsdesmit) kalendāro dienu laikā, tad minētā strīda izskatīšana var notikt Latvijas Republikas tiesā normatīvajos aktos paredzētajā kārtībā.

**8. NOBEIGUMA NOTEIKUMI**

8.1. Ja kāds no šī Līguma noteikumiem zaudē juridisko spēku, tad pārējie Līguma punkti paliek spēkā.

8.2. Ja kādai no Pusēm tiek mainīts juridiskais statuss, Pušu amatpersonu paraksta tiesības, vadītāji, vai kādi Līgumā minētie Pušu rekvizīti, telefona, faksa numuri, elektroniskā pasta adreses, adreses u.c., tad tā nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā un tā pielikumos minētajiem Pušu pārstāvjiem un to rekvizītiem.

8.3. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību pārņēmējam. Apdrošinātājs brīdina Apdrošināšanas ņēmēju par šādu apstākļu iestāšanos vienu mēnesi iepriekš.

8.4. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajai personai bez otras Puses rakstiskas piekrišanas.

8.5. Pušu atbildīgās personas par Līguma izpildi:

8.5.1. no Apdrošināšanas ņēmēja puses: Saimniecības sektora vadītājs **Valērijs Loginovs**; tālr.: +37129639315; e-pasts: [valerijs.loginovs@socd.lv](mailto:valerijs.loginovs@socd.lv);

8.5.2. no Apdrošinātāja puses: , tālr. ,

e-pasta adrese: .

8.6. Visa informācija, ko Puses sniedz viena otrai Līguma izpildes laikā, tiek uzskatīta par konfidenciālu un nevar tikt izpausta vai padarīta publiski pieejama bez otras Puses rakstiskas piekrišanas, izņemot gadījumus, ja šāds informācijas izpaušanas pienākums tiek noteikts saskaņā ar Latvijas Republikas spēkā esošajiem normatīvajiem aktiem. Nepieciešamības gadījumā Puses var speciāli noteikt, arī paplašināt vai sašaurināt, konfidenciālās informācijas apjomu, kā arī ieviest Līguma speciālu konfidencialitātes procedūru, rakstiski par to vienojoties. Šis noteikums neattiecas uz vispārpieejamas informācijas izpaušanu un gadījumiem, kad Pusei normatīvajos aktos uzlikts pienākums sniegt pieprasīto informāciju. Noteikums ir saistošs Pusēm arī pēc Līguma saistību pilnīgas izpildes.

8.7. Puses apstrādā otras Puses darbinieku personu personas datus, kas Pusei kļuvuši zināmi Līguma noslēgšanas un izpildes procesā, tikai Līguma 1.1. punktā paredzētajam nolūkam un tādā apjomā, kas nepieciešams šī Līguma noteikumu izpildei. Puses īsteno organizatoriskus un tehniskus drošības pasākumus ar mērķi nodrošināt Eiropas Savienības un Latvijas Republikas normatīvajiem aktiem atbilstošu personas datu apstrādi un aizsardzību.

8.8. Šis Līgums ir sastādīts uz \_\_\_\_(*vārdos*) lapām, divos eksemplāros, kuriem ir vienāds juridiskais spēks, viens eksemplārs – Apdrošināšanas ņēmējam, otrs – Apdrošinātājam. Līgumam pievienots 1. pielikums “Tehniskā specifikācija” uz \_\_\_\_ (*vārdos*) lapām, 2. pielikums “Finanšu piedāvājums” uz \_\_\_\_\_ (*vārdos*) lapām, 3. pielikums “Apdrošināšanas periodu tabula” uz \_\_\_\_\_ (*vārdos*) lapām un 4. pielikums “Pieņemšanas-nodošanas akts (*veidlapa*)” uz \_\_\_\_\_ (*vārdos*) lapām, kas ir Līguma neatņemamas sastāvdaļas.

**9. PUŠU REKVIZĪTI UN PARAKSTI**

|  |  |
| --- | --- |
| **Apdrošināšanas ņēmējs:**  **Daugavpils valstspilsētas pašvaldības iestāde “Sociālais dienests”**  Vienības iela 8, Daugavpils, LV-5401  Reģ. Nr. 90001998587  Banka: Valsts kase  Bankas kods: TRELLV22  N/konts: LV77TREL981303501000B  Tālrunis: +371 654 23700  E-pasts: [socd@socd.lv](mailto:socd@socd.lv)  **Maksātājs:**  Daugavpils valstspilsētas pašvaldība  Reģ.Nr.90000077325  Kr.Valdemāra iela 1, Daugavpils, LV-5401  Konta Nr: LV69HABA0001402041250  Banka: AS “Swedbank”  Kods: HABALV22  Vadītāja Marina Gerasimova | **Apdrošinātājs:** |

1.pielikums

2024.gada \_\_.\_\_\_\_\_\_\_\_\_

Līgumam Nr.\_\_\_\_\_\_\_\_\_\_\_\_\_\_\_\_

TEHNISKĀ SPECIFIKĀCIJA

2.pielikums

2024.gada \_\_.\_\_\_\_\_\_\_\_\_

Līgumam Nr.\_\_\_\_\_\_\_\_\_\_\_\_\_\_\_\_

FINANŠU PIEDĀVĀJUMS

3.pielikums

2024.gada \_\_.\_\_\_\_\_\_\_\_\_

Līgumam Nr.\_\_\_\_\_\_\_\_\_\_\_\_\_\_\_\_

APDROŠINĀŠANAS PERIODU TABULA